437.16 REGOLAMENTI DWAR IL-KRITERJI GĦAR-RIKONOXXIMENT TA’ ORGANIZZAZZJONIJIET U ASSO~JAZZJONIJIET TA’ MINIRABBI, LI JŻOMMU JEW JOĦOLQU KOTBA TAL-MERĦLA GĦAL ANNIMALI TAR-RAZZA PURA TA’ L-ISPEĊI BOVINA L-AVVIŻ LEGALI 308 ta’ l-2003. L-AVVIŻ LEGALI 308 ta’ l-2003. 1. Titolu u skop. (1) It-titolu ta’ dawn ir-regolamenti huwa Regolamenti dwar Kriterji għar-Rikonoxximent ta’ Organizzazzjonijiet u Assoċjazzjonijiet ta’ Min Irabbi, li jżommu jew joħolqu Kotba tal-Merħla għal Annimali tar-Razza Pura ta’ l-Ispeċi Bovina. (2) L-iskop ta’ dawn ir-regolamenti huwa li jimplimenta ir-regoli imniż/la taħt id-Deċiżjoni tal-Kummissjoni Ewropea 84/247/KEE dwar kriterji għar-rikonoxximent ta’ organizzazzjonijiet u assoċjazzjonijiet ta’ minirabbi, li jżommu jew joħolqu kotba tal-merħla għal annimali tar-razza pura ta’ l-ispeċi bovina. Din id-deċiżjoni ssib bażi legali taħt id-Direttiva tal-Kunsill ta’ l-Unjoni Ewropea 77/504/KEE, artikolu 6, it-tieni u t-tielet inċiżi. 2. Awtorizzazzjoni uffiċjali. Sabiex tkun uffiċjalment rikonoxxuta, organizzazzjoni jew assoċjazzjoni ta’ minirabbi li żżomm jew toħloq kotba tal-merħla fit-territorju ta’ Malta, trid tippreżenta applikazzjoni lill-awtoritajiet ta’ Malta jew ta’ l-Istat Membru li fit-territorju tiegħu jinsabu l-kwartieri tagħha. 3. Meta Malta bħala Stat Membru tkun ikkonċernata bil-proċedura imniż/la fir-reġolament 2, l-awtoritajiet tat-territorju ta’ Malta għandhom jirrikonoxxu uffiċjalment kull organizzazzjoni jew assoċjazzjoni ta’ minirabbi li żżomm jew toħloq kotba tal-merħla, fuq it-territorju tagħha jekk dawn josservaw il-kondizzjonijiet stabbiliti fl-Iskeda: Izda, meta f’razza partikolari, diġà jeżistu xi waħda jew iktar organizzazzjonijiet jew assoċjazzjonijiet ta’ minirabbi uffiċjalment rikonoxxuti, l-awtoritajiet jistgħu jirrifjutaw li jirrikonoxxu xi organizzazzjoni jew assoċjazzjoni ta’ min irabbi ġdida, jekk din hija ta’ periklu għall-preservazzjoni tar-razza jew tkun tpoġġi f’diffikultà l-programm żootekniku ta’ l-organizzazzjoni jew assoċjazzjoni eżistenti. F’dan il-każ, l-awtoritajiet għandhom jinformaw il-Kummissjoni Ewropea, bl-approvazzjonijiet mogħtija u bir-rifjuti ta’ rikonoxximent. 4. Irtirar tar-rikonoxximent uffiċjali lil kull organizzazzjoni jew assoċjazzjoni ta’ minirabbi. Meta Malta bħala Stat Membru tkun involuta fil-proċedura stabbilita taħt ir-regolament 2, l-awtoritajiet tat-territorju ta’ Malta għandhom jirtiraw ir-rikonoxximent uffiċjali li jingħata lil xi kull organizzazzjoni jew assoċjazzjoni ta’ minirabbi u li żżomm il-kotba tal-merħla, jekk il-kondizzjonijiet stabbiliti fl-Iskeda ma jibqgħux jiġu segwiti b’mod persistenti mill-organizzazzjoni jew assoċjazzjoni ta’ minirabbi in kwistjoni.